HAL Tejas

HAL Tejas (sanskrit: तेजस्, «strålende», uttale på sanskrit: [t̪eːdʒəs]) er et lett en- til toseters multi­rolle jagerfly som er utviklet av Hindustan Aeronautics Limited i India. Flyet har en haleløs, sammensatt deltavinge-konstruksjon som drives av en enkelt motor. Flyet var et resultat av programmet Light Combat Aircraft (LCA), som ble innledet på 1980-tallet for å erstatte Indias aldrende flåte av Mikojan-Gurevitsj MiG-21 jagerfly. LCA fikk senere det offisielle navnet Tejas av tidligere statsminister Atal Bihari Vajpayee.  

Flyet er beregnet til bruk av både det indiske flyvåpenet (IAF) og marinen. IAF har et krav på 200 enseters og 20 toseters treningsfly, mens den indiske marinen kunne bestille opp til 40 enseters fly for å erstatte sine Sea Harrier FRS.51 og Harrier T.60. Under sine prøve­flyginger til havs har Tejas oppnådd hastigheter på over 1 350 kilometer i timen (Mach 1,1), og er dermed det andre supersoniske kampflyet som er produsert av Hindustan Aeronautics Limited (HAL) etter HAL HF-24 Marut. Det første Tejas LCA-flyet ble formelt innlemmet i IAF den 17. januar 2015, og endelig operativ tillatelse er ventet å foreligge sent i 2015. Den første skvadronen med HAL Tejas-fly skal ha sin base i Bengaluru og er ventet å være operativ i løpet av 2017−18.

 Spesifikasjoner (HAL Tejas Mk.1) 
miniatyr|300px|Våpenstasjoner på HAL Tejas
miniatyr|300px|Oppvisning med HAL Tejas under Aero India 2009

 Referanser 

 Eksterne lenker 


Kategori:Indias forsvar
Kategori:Jagerfly
Tejas
Kategori:Enmotors jetdrevne luftfartøy